[{"text_idx": "#000001", "text": "The Home of Welsh Football"}, {"text_idx": "#000005", "text": "Looking for Cymru v Denmark tickets?"}, {"text_idx": "#000009", "text": "Dechrau digon cyfartal oedd i\u2019r ge\u0302m ond ar o\u0302l tri munud, daeth cerdyn melyn cyntaf y ge\u0302m i Teze wrth atal Dan James rhag manteisio ar feddiant ymosodol Cymru."}, {"text_idx": "#000010", "text": "Wedi 5 munud o chwarae, daeth cyffyrddiad cyntaf arwyddocaol y ge\u0302m i Brennan Johnson, cyn cael ei dynnu i lawr yng nghanol y cae."}, {"text_idx": "#000011", "text": "Daeth cyfle i\u2019r Iseldiroedd ar o\u0302l 7 munud o chwarae gyda\u2019r ymosodwyr yn ymosod yng nghwrt cosbi Cymru, ond gwibio yn llydan heibio\u2019r go\u0302l wnaeth yr ergyd."}, {"text_idx": "#000012", "text": "Cic gornel ar o\u0302l cic gornel oedd hanes Cymru ar o\u0302l y chwarter awr cyntaf o chwarae, gyda thair ohonyn nhw o fewn munudau i\u2019w gilydd wrth i\u2019r cefnwyr fanteisio ar y lle i ymosod ar yr esgyll."}, {"text_idx": "#000013", "text": "Gyda Mepham yn croesi\u2019r be\u0302l i fewn i gyfeiriad Norrington-Davies ar o\u0302l 15 munud o chwarae, fe beniodd y chwaraewyr Sheffield United y be\u0302l dros y trawst."}, {"text_idx": "#000014", "text": "Daeth cic rydd i Gymru ar o\u0302l 24 munud o chwarae, a gan bod brenin y Bale ddim yn cychwyn, cyfle Harry Wilson oedd i ergydio o du allan y cwrt cosbi heddiw, ac fe wnaeth ei ergyd orfodi arbediad gan go\u0302lgeidwad y gwrthwynebwyr."}, {"text_idx": "#000015", "text": "Wedi cyfnod o feddiant ymosodol i\u2019r Iseldiroedd, fe wnaeth taclusrwydd yng nghanol y cae olygu bod y meddiant yn dychwelyd i Gymru, ond ar o\u0302l 30 munud o chwarae, parhau yn ddi-sgor oedd hi."}, {"text_idx": "#000016", "text": "Wedi cic gornel aflwyddianus i\u2019r Iseldiroedd ar o\u0302l 38 munud o chwarae, daeth cyfle arall iddyn nhw funud yn ddiweddarach gan orfodi tacl gan un o arwyr ge\u0302m nos Sul, Ben Davies."}, {"text_idx": "#000017", "text": "Wrth i ddiwedd y hanner cyntaf nesa\u0301u a Chymru ychydig yn fwy esgeulus ar y be\u0302l, Yr Iseldiroedd oedd yn fwy ymosodol gan olygu diwedd mwy amddiffynol i di\u0302m Rob Page ar o\u0302l 45 munud."}, {"text_idx": "#000018", "text": "Daeth un cyfle olaf i\u2019r gwrthwynebwyr ar ddiwedd y hanner gyda Gakpo yn ergydio\u2019n agos cyn i Mepham gefnu ar y be\u0302l a\u2019i gorfodi hi heibio\u2019r go\u0302l."}, {"text_idx": "#000020", "text": "Roedd cic rydd i\u2019r Iseldiroedd ar o\u0302l 48 munud yn eithaf agos i fan ergydio Harry Wilson i Gymru yn yr hanner cyntaf, ond heibio bostyn chwith y go\u0302l aeth yr ergyd, a theg byddai dweud mai\u2019r gwrthwynebwyr ddechreuodd yr ail hanner fwyaf ymosodol."}, {"text_idx": "#000021", "text": "Daeth cyfle euraidd yr Iseldiroedd wedi 49 munud gyda Koopmeiners yn manteisio ar feddiant amyneddgar y gwrthwynebwr cyn ergydio yn isel ychydig tu allan i\u2019r cwrt cosbi a chyrraedd cefn y rhwyd."}, {"text_idx": "#000023", "text": "Fe wnaeth Cymru ymateb yn gadarnhaol wrth i\u2019r Iseldiroedd fynd un go\u0302l ar y blaen gan roi fwy o bwysau ar y be\u0302l a gorfodi\u2019r gwrthwynebwyr yn ddyfnach i\u2019w meddiant eu hunain."}, {"text_idx": "#000025", "text": "Croesodd Harry Wilson y be\u0302l i gyfeiriad Dan James wrth i Gymru barhau i ymosod, ond ni lwyddodd i fanteisio ar y cyfle ac roedd amddiffyn trefnus Yr Iseldiroedd yn golygu ei bod hi\u2019n anodd i fynd heibio\u2019r Wal Oren."}, {"text_idx": "#000026", "text": "Gwibiodd Dan James i lawr yr asgell ar o\u0302l 66 munud o chwarae gan basio\u2019r be\u0302l i ganol y cae a chanfod Harry Wilson cyn i\u2019r be\u0302l ddychwelyd ato, ond dros y trawst aeth y be\u0302l wrth i Gymru barhau i chwilio am y go\u0302l i\u2019w gwneud hi\u2019n gyfartal."}, {"text_idx": "#000027", "text": "Roedd gan y gwthwynebwyr y cyfle i ddwblu eu mantais wedi 71 munud o chwarae gan orfodi arbediad gan Adam Davies."}, {"text_idx": "#000028", "text": "Daeth dau eilydd ymlaen i Gymru wrth nesa\u0301u tuag at 80 munud, gyda Rabbi Matondo yn eilyddio Brennan Johnson, a Gareth Bale yn dod ymlaen ar gyfer Daniel James, ond hyd yma, Yr Iseldiroedd oedd yn parhau gyda mwyafrif y meddiant ar y be\u0302l."}, {"text_idx": "#000029", "text": "Fe wnaeth croesiad Wilson i gyfeiliant y Wal Goch gael ei chlirio gan amddiffyn Yr Iseldiroedd wedi 88 munud o chwarae."}, {"text_idx": "#000030", "text": "Ond ar o\u0302l 92 munud o chwarae, daeth y cyfle i\u2019w gwneud hi\u2019n gyfartal i Gymru gyda chroesiad i fewn i\u2019r bocs yn darganfod Norrington-Davies sy\u2019n ei phenio hi i gefn y rhwyd."}, {"text_idx": "#000032", "text": "Ond daeth creulondeb i Gymru ychydig o eiliadau wedyn gyda Weghorst yn ei phenio hi yng nghefn arall y rhwyd i\u2019r gwrthwynebwyr."}, {"text_idx": "#000034", "text": "Troi\u2019r sylw tuag at nos Sadwrn fydd ti\u0302m Rob Page yn ei wneud rwan, gan obeithio manteisio unwaith yn rhagor ar fantais gartref a chefnogaeth y Wal Goch wrth herio Gwlad Belg yn Stadiwm Dinas Caerdydd yng Nghynghrair y Cenhedloedd."}, {"text_idx": "#000037", "text": "Ramsey and Brooks on target for vital qualifying win"}]